Celebs se vreemde diëte | SARIE
Celebs se vreemde diëte	deur Fanie Cronjé
In Hollywood is voorkoms en gewig ’n ewige stryd. Daar’s geweldige druk op bekendes om perfek te lyk. Al tel ’n ster net ’n paar kilo’s op, haal dit die skinderblaaie. En dikwels dryf wanhoop celebs tot vreemde diëte.
In 7de Laan se goue jare was die boekwurm Emma, gespeel deur Bertha le Roux, een van die gewildste karakters. Bertha het op haar dag 15 kilogram verloor op die Dr. Cohen-dieet. Op die streng vetvrye dieet kon sy haarself tussen maaltye bederf met ŉ versnapering van Provitas met Canderel-versoeter daaroor gestrooi. Vandag is sy ŉ aanhanger van Tim Noakes en Die Kosrevolusie se Banting-dieet.
Bertha bied Donderdagoggende ’n program op Radio Kansel aan en haar DVD vir kinders, Godstories, word in Julie bekend gestel. Sy speel later vanjaar in die fliek O Vet! die rol van ŉ joernalis wat saam met haar vriendin na ŉ fat camp toe gaan.
Dié Grammy-wenner het aandag getrek met Master Cleanse, ’n vloeistofdieet van suurlemoen en rooipeper (cayenne peper) in warm water. Sy kon darem een dag van die week afneem vir pizza en wyn.
Sy volg blykbaar die Tracy Anderson-babakos-dieet waar ontbyt en middagete bestaan uit Gerber-babakos. Vir aandete word daar ŉ gebalanseerde, gesonde maaltyd geëet.
Gwyneth Paltrow Embed from Getty Images
Gwyneth het ŉ leefstyl waar sy alles eet wat “goed” is en alle brood, rooivleis, suiwel, eiervrug en selfs tamaties uit haar dieet sny. Vir ontbyt drink sy ŉ groensap en vir die res van die dag volg sy ŉ vegan-tipe eetplan.
Hy was op die All-kale and chewing gum-dieet, waar jy net kale en kougom mag eet. Die dieet moet streng deur ŉ gesondheidskenner gemonitor word en kan baie skadelik wees. Jake het dit bloot vir ’n rol gedoen.
Harry van One Direction drink ŉ koppie swart koffie met twee eetlepels botter en ŉ eetlepel MCT-olie (uit kokosneut), die res van die dag word maaltye sterk bepaal deur wanneer dit geëet word en daar moet by ŉ tyd gehou word. Geen alkohol en verwerkte voedsel mag gebruik word nie. Dit staan bekend as die “Bulletproof diet”.